CELEX: 62018CA0762
Language: el
Date: 2020-06-25 00:00:00
Title: Συνεκδικασθείσες υποθέσεις C-762/18 και C-37/19: Απόφαση του Δικαστηρίου (πρώτο τμήμα) της 25ης Ιουνίου 2020 [αιτήσεις των Rayonen sad Haskovo (Βουλγαρία) και Corte suprema di cassazione (Ιταλία) για την έκδοση προδικαστικής αποφάσεως] — QH κατά Varhoven kasatsionen sad na Republika Bulgaria (C-762/18), CV κατά Iccrea Banca SpA (C-37/19) (Προδικαστική παραπομπή – Κοινωνική πολιτική – Προστασία της ασφάλειας και της υγείας των εργαζομένων – Οδηγία 2003/88/ΕΚ – Άρθρο 7 – Παρανόμως απολυθείς εργαζόμενος ο οποίος επαναπροσλήφθηκε κατόπιν δικαστικής αποφάσεως – Αποκλεισμός του δικαιώματος σε μη ληφθείσα ετήσια άδεια μετ’ αποδοχών για το χρονικό διάστημα από την απόλυση μέχρι την επαναπρόσληψη – Έλλειψη δικαιώματος χρηματικής αποζημίωσης για τη μη ληφθείσα ετήσια άδεια μετ’ αποδοχών για το ίδιο χρονικό διάστημα σε περίπτωση μεταγενέστερης λύσης της σχέσης εργασίας)

24.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/5
            
         
      Απόφαση του Δικαστηρίου (πρώτο τμήμα) της 25ης Ιουνίου 2020 [αιτήσεις των Rayonen sad Haskovo (Βουλγαρία) και Corte suprema di cassazione (Ιταλία) για την έκδοση προδικαστικής αποφάσεως] — QH κατά Varhoven kasatsionen sad na Republika Bulgaria (C-762/18), CV κατά Iccrea Banca SpA (C-37/19)
      (Συνεκδικασθείσες υποθέσεις C-762/18 και C-37/19) (1)
      
      (Προδικαστική παραπομπή - Κοινωνική πολιτική - Προστασία της ασφάλειας και της υγείας των εργαζομένων - Οδηγία 2003/88/ΕΚ - Άρθρο 7 - Παρανόμως απολυθείς εργαζόμενος ο οποίος επαναπροσλήφθηκε κατόπιν δικαστικής αποφάσεως - Αποκλεισμός του δικαιώματος σε μη ληφθείσα ετήσια άδεια μετ’ αποδοχών για το χρονικό διάστημα από την απόλυση μέχρι την επαναπρόσληψη - Έλλειψη δικαιώματος χρηματικής αποζημίωσης για τη μη ληφθείσα ετήσια άδεια μετ’ αποδοχών για το ίδιο χρονικό διάστημα σε περίπτωση μεταγενέστερης λύσης της σχέσης εργασίας)
      (2020/C 279/07)
      Γλώσσα διαδικασίας: η βουλγαρική
      
         Αιτούν δικαστήριο
      
      Rayonen sad Haskovo, Corte suprema di cassazione
      
         Διάδικοι στις υποθέσεις των κυρίων δικών
      
      QH (C-762/18), CV (C-37/19)
      
         κατά
      
      Varhoven kasatsionen sad na Republika Bulgaria (C-762/18), Iccrea Banca SpA (C-37/19)
      
         παρισταμένης της: Prokuratura na Republika Bulgaria (C-762/18)
      
         Διατακτικό
      
      
                  1)
               
               
                  Το άρθρο 7, παράγραφος 1, της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, έχει την έννοια ότι αντιτίθεται σε εθνική νομολογία δυνάμει της οποίας εργαζόμενος που απολύθηκε παρανόμως και στη συνέχεια επαναπροσλήφθηκε σύμφωνα με το εθνικό δίκαιο, κατόπιν της ακυρώσεως της απόλυσής του με δικαστική απόφαση, δεν δικαιούται ετήσια άδεια μετ’ αποδοχών για το χρονικό διάστημα μεταξύ της απόλυσης και της επαναπρόσληψης, για τον λόγο ότι, κατά το χρονικό διάστημα αυτό, δεν παρείχε πραγματική εργασία στον εργοδότη.
               
            
                  2)
               
               
                  Το άρθρο 7, παράγραφος 2, της οδηγίας 2003/88 έχει την έννοια ότι αντιτίθεται σε εθνική νομολογία δυνάμει της οποίας, σε περίπτωση λύσης της σχέσης εργασίας εργαζομένου ο οποίος απολύθηκε παρανόμως και στη συνέχεια επαναπροσλήφθηκε σύμφωνα με το εθνικό δίκαιο, κατόπιν της ακυρώσεως της απόλυσής του με δικαστική απόφαση, ο εργαζόμενος αυτός δεν δικαιούται να λάβει χρηματική αποζημίωση για την ετήσια άδεια μετ’ αποδοχών της οποίας δεν είχε κάνει χρήση κατά το χρονικό διάστημα μεταξύ της παράνομης απόλυσης και της επαναπρόσληψής του.
               
            
         (1)  ΕΕ C 54 της 11.02.2019
      
      
         ΕΕ C 182 της 27.05.2019.